ÆNDRINGSSKRIVELSE NR. 1 TIL FORSLAGET TIL ALMINDELIGT BUDGET FOR 2015

OVERSIGT OVER UDGIFTER EFTER SEKTION Sektion III – Kommissionen Sektion VIII – Den Europæiske Ombudsmand

Under henvisning til:

– traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a

– Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget[1], særlig artikel 39

– forslag til Den Europæiske Unions almindelige budget for regnskabsåret 2015 forelagt af Kommissionen den 24. juni 2014[2]

forelægger Europa-Kommissionen hermed budgetmyndigheden ændringsskrivelse nr. 1 til forslaget til Den Europæiske Unions almindelige budget for regnskabsåret 2015 af de grunde, der er anført i nedenstående begrundelse.

INDHOLDSFORTEGNELSE

1 Indledning.. 5

2 Landbrug og fiskeri. 5

2.1 Vigtigste foreslåede ændringer. 5

2.2 Den Europæiske Garantifond for Landbruget (EGFL) ¾ markedsrelaterede udgifter og direkte betalinger 7

2.2.1 Oversigt 7

2.2.2 Detaljerede bemærkninger. 8

2.3 Aftaler om bæredygtigt fiskeri 11

2.4 Ændringer af budgetanmærkninger. 12

3 Omfordeling af betalingsbevillinger.. 12

3.1 Indledning: stram betalingssituation.. 12

3.2 Foreslået omfordeling af betalingsbevillinger. 12

4 Uddelegering af gennemførelsesopgaver til forvaltningsorganer.. 18

4.1 Indledning: Uddelegeringspakke for efteråret 2013. 18

4.2 Pilotordningen "Den hurtige vej til innovation". 18

4.3 Salgsfremstødsforanstaltninger for landbruget. 19

4.4 Samlede virkninger for budgettet og de menneskelige ressourcer. 19

5 Omdannelse af stillinger i stillingsfortegnelsen.. 19

5.1 Kommissionen.. 19

5.2 Det Europæiske Miljøagentur. 20

5.3 Den Europæiske Ombudsmand.. 20

6 Konklusion.. 21

7 Oversigtstabel efter udgiftsområde i den flerårige finansielle ramme.. 22

OVERSIGT OVER UDGIFTER EFTER SEKTION

Ændringerne i oversigten over indtægter og udgifter efter sektion findes på EUR-Lex (http://eur-lex.europa.eu/budget/www/index-da.htm). En engelsk udgave af ændringerne af denne oversigt vedlægges til orientering som et budgetbilag.

1 Indledning

Ændringsskrivelse nr. 1 (ÆS 1) til budgetforslaget for 2015 (BF 2015) dækker følgende:

¾ En ajourføring af de anslåede behov og bevillinger til landbrugsudgifter. Ud over ændrede markedsfaktorer tager ÆS 1/2015 også højde for virkningen af de afgørelser, der er truffet på landbrugsområdet siden udarbejdelsen af BF 2015 i juni 2014, de reviderede skøn over behovene for visse direkte betalinger såvel som andre forslag, der forventes at få en væsentlig betydning i løbet af budgetåret.

¾ En ajourføring af situationen for aftaler om bæredygtigt fiskeri, så der tages højde for de senest tilgængelige oplysninger.

¾ En omfordeling af betalingsbevillingerne, som gør brug af de reducerede bevillinger til landbrugsudgifter i 2015 (på 448,0 mio. EUR), for at opfylde yderligere betalingsbehov inden for udgiftsområderne 1a, 2, 3 og 4, så det bliver muligt at indfri nuværende og tidligere indgåede forpligtelser og undgå finansielle bøder. Omfordelingen er mulig på grund af de forhøjede formålsbestemte indtægter, der er til rådighed for Den Europæiske Garantifond for Landbruget (EGFL) i 2015, hvorved det er muligt at finansiere et lidt højere udgiftsniveau under EGFL med et reduceret antal "friske" bevillinger på 2015-budgettet.

¾ Tilpasning af menneskelige og finansielle ressourcer med henblik på den planlagte uddelegering af pilotordningen "Den hurtige vej til innovation" (Fast Track to Innovation) til Forvaltningsorganet for Små og Mellemstore Virksomheder (EASME) og Forvaltningsorganet for Forbrugere, Sundhed og Fødevarer (CHAFEA).

¾ Omdannelse af stillinger i stillingsfortegnelsen for Kommissionen, Den Europæiske Ombudsmand og Det Europæiske Miljøagentur (EEA). Den anmodede omdannelse af stillinger i Kommissionen fører til en besparelse i de administrative udgifter under udgiftsområde 5 på 0,47 mio. EUR. De pågældende betalingsbevillinger kan således omfordeles.

Den budgetmæssige nettovirkning af disse ændringer er en reduktion af forpligtelsesbevillingerne på 448,5 mio. EUR i forhold til budgetforslaget for 2015. Det samlede niveau for betalinger er uændret.

2 Landbrug og fiskeri

2.1 Vigtigste foreslåede ændringer

I denne ÆS 1/2015 anslås de samlede anmodede bevillinger under udgiftsområde 2 i 2015 til 58 805,7 mio. EUR. Dette giver en margen på 793,3 mio. EUR i forpligtelsesbevillinger under det tilsvarende loft for den flerårige finansielle ramme (FFR). De ændringer, der foreslås for Den Europæiske Garantifond for Landbruget (EGFL) i ÆS 1/2015 i forhold til BF 2015, øger margenen med 448,0 mio. EUR. EGFL-betalingsbevillingerne i ÆS 1/2015 revideres med det samme beløb som forpligtelsesbevillingerne, hvorved betalingsbevillingerne kan omfordeles til visse andre programmer under udgiftsområde 1a, 2, 3 og 4 (se afsnit 3 nedenfor). De foreslåede ændringer for aftalerne om bæredygtigt fiskeri er budgetneutrale, eftersom forhøjelsen under artikel 11 03 01 (+ 710 000 EUR, for både forpligtelses- og betalingsbevillinger) opvejes af en tilsvarende reduktion på reserveposten.

Bevillinger til landbrugsudgifter, der finansieres under EGFL, budgetteres i ÆS 1/2015 til 43 455,8 mio. EUR, hvilket er lavere end nettodelloftet for 2015 på 44 189,8 EUR[3]. Reduktionen af bevillingerne i forhold til BF 2015 opvejes af de yderligere indtægter, der er formålsbestemt til EGFL, hvilket giver flere muligheder for at finansiere EGFL-foranstaltninger. EGFL's samlede behov er stigende (efter finansiel disciplin og før eventuel anvendelse af reserven til kriser i landbrugssektoren), hovedsageligt som følge af de finansielle konsekvenser af de midlertidige hasteforanstaltninger efter det russiske forbud mod visse landbrugsprodukter fra EU, og anslås på nuværende tidspunkt til 344,3 mio. EUR. Hvis der ses bort fra denne ekstraordinære indvirkning, er EGFL's almindelige behov kun svagt stigende med 17 mio. EUR i forhold til BF 2015.

De yderligere behov for midlertidige hasteforanstaltninger kræver ikke yderligere bevillinger i forhold til BF 2015, da budgetforslaget allerede omfattede bevillinger på 433 mio. EUR til reserven til kriser i landbrugssektoren for 2015 (artikel 05 03 10), hvis formål er at dække yderligere behov i krisesituationer. Efter vedtagelsen af budgettet for 2015 vil der blive fremsat forslag om overførsler fra krisereserven under artikel 05 03 10 til aktionsposter under kapitel 05 02 afhængigt af mulighederne for omfordeling af bevillingerne på det pågældende tidspunkt, jf. proceduren i punkt 22 i den interinstitutionelle aftale (IIA) af 2. december 2013[4].

Nedenstående tabel giver en oversigt over de ajourførte behov og budgetbevillingerne i henhold til ændringsskrivelsen, idet der tages hensyn til disponibiliteten af de formålsbestemte indtægter.

EGFL || Budgetforslag 2015 || Ændringsskrivelse nr. 1/2015 || Budgetforslag 2015 (inkl. ÆS 1/2015)

Budgetbevillinger 2015 || 43 903,8 || -448,0 || 43 455,8

Formålsbestemte indtægter til rådighed i 2015 || 1 030,0 || +465,0 || 1 495,0

Samlede finansielle midler til rådighed for EGFL || 44 933,8 || +17,0 || 44 950,8

Samlede behov (efter finansiel disciplin og uden krisereserven) || 44 500,8 || +361,3 || 44 862,1

-- heraf dækket af krisereserven under artikel 05 03 10 || 0,0 || +344,3 || 344,3

Størrelsen af krisereserven under artikel 05 03 10 || 433,0 || 0,0 || 433,0

-- heraf stadig til rådighed || 433,0 || -344,3 || 88,7

EGFL's samlede behov || 44 933,8 || +17,0 || 44 950,8

Efter indførelsen af det russiske forbud mod import af visse landbrugsprodukter fra EU vedtog Kommissionen midlertidige hasteforanstaltninger for frugt- og grøntsags- samt mejerisektorer:

- tilbagekøb af visse frugter og grøntsager til gratis uddeling eller andre bestemmelsessteder, grøn høst og undladt høst samt styrkede fremstødsforanstaltninger, der gennemføres af producentorganisationer[5], med en samlet finansiel virkning, der på nuværende tidspunkt anslås til 324,4 mio. EUR

- støtte til privat oplagring af smør, skummetmælkspulver og visse oste såvel som en forlængelse af perioden for eventuelle opkøb ved offentlig intervention frem til den 31. december 2014[6] med en samlet finansiel virkning, der på nuværende tidspunkt anslås til 19,9 mio. EUR.

Nedenstående tabel viser virkningen af ÆS 1/2015 inden for udgiftsområde 2 som helhed:

(mio. EUR, afrundede beløb i løbende priser)

|| Budgetforslag 2015 || Ændringsskrivelse nr. 1/2015 || Budgetforslag 2015 (inkl. ÆS 1/2015)

Forpligtelser || Betalinger || Forpligtelser || Betalinger || Forpligtelser || Betalinger

— || Den Europæiske Garantifond for Landbruget (EGFL) || 43 903,8 || 43 897,0 || -448,0 || -448,0 || 43 455,8 || 43 449,0

— || Den Europæiske Landbrugsfond for Udvikling af Landdistrikterne (ELFUL) || 13 823,6 || 11 646,7 || || || 13 823,6 || 11 646,7

— || Den Europæiske Hav- og Fiskerifond (EHFF), regionale fiskeriforvaltningsorganisationer (RFFO) og aftaler om bæredygtigt fiskeri, heraf: || 1 035,5 || 960,1 || || 16,0 || 1 035,5 || 976,1

|| — || Aftaler om bæredygtigt fiskeri ¾ Aktionspost (11 03 01) || 56,5 || 56,5 || 0,7 || 0,7 || 57,2 || 57,2

|| — || Aftaler om bæredygtigt fiskeri ¾ Reserve (40 02 41) || 88,5 || 88,5 || -0,7 || -0,7 || 87,8 || 87,8

— || Miljø og klimaindsats (Life) || 435,1 || 330,1 || || 35,0 || 435,1 || 365,1

— || Foranstaltninger, der finansieres inden for rammerne af Kommissionens beføjelser og specifikke kompetencer, der tillægges Kommissionen || 5,3 || 5,3 || || || 5,3 || 5,3

— || Pilotprojekter og forberedende foranstaltninger || p.m. || 17,7 || || || p.m. || 17,7

— || Decentrale agenturer || 50,4 || 50,4 || || || 50,4 || 50,4

I alt || 59 253,7 || 59 907,3 || -448,0 || -397,0 || 58 805,7 || 56 510,3

Loft || 59 599,0 || || || || 59 599,0 ||

Margen || 345,3 || || || || 793,3 ||

Heraf EGFL || 43 903,8 || 43 897,0 || || || 43 455,8 || 43 449,0

Delloft || 44 313,0 || || || || 44 313,0 ||

Nettooverførsel mellem EGFL og ELFUL || 123,2 || || || || 123,2 ||

Delmargen || 286,0 || || || || 734,0 ||

2.2 Den Europæiske Garantifond for Landbruget (EGFL) ¾ markedsrelaterede udgifter og direkte betalinger

2.2.1 Oversigt

Formålet med ÆS 1/2015 er at sikre, at landbrugsbudgettet er baseret på de seneste økonomiske data og lovgivningsrammer. I september får Kommissionen det første fingerpeg om produktionsniveauet i 2014 og udsigterne for landbrugsmarkederne, som danner udgangspunkt for de ajourførte overslag over budgetbehovene for 2015. Ud over at tage markedsfaktorerne i betragtning tager denne ÆS 1/2015 også højde for virkningen af de lovgivningsmæssige afgørelser, der er truffet på landbrugsområdet siden udarbejdelsen af BF 2015, navnlig virkningen af en række delegerede retsakter og gennemførelsesretsakter om midlertidige hasteforanstaltninger efter indførelsen af det russiske forbud mod import af visse landbrugsprodukter fra EU, som Kommissionen har vedtaget.

Samlet set anslås EGFL-behovet for 2015 (efter finansiel disciplin og uden krisereserven) i ÆS 1/2015 til 44 862,1 mio. EUR sammenlignet med 44 500,8 mio. EUR i BF 2015. Når der ses bort fra de midlertidige hasteforanstaltninger, der vil kunne dækkes af den eksisterende krisereserve, sker der et mindre fald i andre behov under kapitel 05 02 "Forbedring af landbrugssektorens konkurrenceevne gennem interventioner på landbrugsmarkederne" (- 3,7 mio. EUR). Dette gælder også for behovene under kapitel 05 03 "Direkte støtte, der sigter mod at bidrage til landbrugsindkomsterne, begrænse indkomstsvingningerne og opfylde miljø- og klimamål" (- 4,8 mio. EUR), mens behovene under kapitel 05 07 "Revision af landbrugsudgifter, der finansieres af Den Europæiske Garantifond for Landbruget (EGFL)" stiger (+ 25,4 mio. EUR).

Med hensyn til formålsbestemte indtægter er der tale om en betydelig stigning i det beløb, der forventes at være til rådighed i 2015, nemlig fra de 1 030 mio. EUR, der blev budgetteret med i BF 2015, til de 1 495 mio. EUR, der nu budgetteres med i ÆS 1/2015 (+ 465 mio. EUR). Denne stigning skyldes hovedsagelig mælketillægsafgiften (+ 295 mio. EUR) og i mindre grad overslag for beløb, som hidrører fra beslutninger om regnskabsafslutning (+ 60 mio. EUR) og uregelmæssigheder (+ 10 mio. EUR). Derudover indeholder ÆS 1/2015 en fremførsel af formålsbestemte indtægter fra 2014 til 2015 (+ 100 mio. EUR). Dette var ikke indeholdt i BF 2015, da det på daværende tidspunkt var for tidligt på året at opstille et overslag over bevillingsudnyttelsen inden for EGFL i 2014. Denne fremførsel af formålsbestemte indtægter kommer oven i en fremførsel af uudnyttede bevillinger på 874,7 mio. EUR[7], der svarer til den grænse på 2 %, som er fastsat i artikel 169, stk. 3, i finansforordningen, og som vil blive tilbagebetalt i 2015 til landbrugere, der er underlagt finansiel disciplin.

Som følge af disse ajourføringer vil det for at dække EGFL's behov i 2015 være nødvendigt med 43 455,8 mio. EUR i forpligtelsesbevillinger, som omfatter 433 mio. EUR til "reserven til kriser i landbrugssektoren". Som det var tilfældet for BF 2015 ligger dette samlede beløb under EGFL-nettodelloftet på 44 189,8 mio. EUR. Det betyder, at bevillingerne til direkte støtte kun skal reduceres ved at anvende mekanismen for finansdisciplin med henblik på oprettelse af reserven til kriser i landbrugssektoren for 2015[8].

2.2.2 Detaljerede bemærkninger

05 02 ¾ Interventioner på landbrugsmarkeder (bevillinger - 3,7 mio. EUR)

(mio. EUR, afrundede beløb i løbende priser)

Interventioner på landbrugsmarkeder || Budgetforslag 2015 || Ændringsskrivelse nr. 1/2015 || Budgetforslag 2015 (inkl. ÆS 1/2015)

Behov || 2 654,4 || +340,6 || 2 995,0

- Heraf dækket af eksisterende bevillinger fra krisereserven under artikel 05 03 10 || 0,0 || +344,3 || 344,3

- Anslåede formålsbestemte indtægter til rådighed i 2015 || 250,0 || 0,0 || 250,0

Anmodede bevillinger || 2 404,4 || -3,7 || 2 400,7

De ændringer, der foreslås i ÆS 1/2015, dvs. en reduktion af behovene på 3,7 mio. EUR, er meget små for "normale" markedsinterventioner. Ikke desto mindre er de langt mere omfattende for midlertidige hasteforanstaltninger truffet af Kommissionen efter indførelsen af det russiske forbud mod import af visse landbrugsprodukter fra EU.

Samlet set stiger behovet for interventionsforanstaltninger på landbrugsmarkederne med 340,6 mio. EUR i forhold til BF for 2015. Hasteforanstaltningerne (på 344,3 mio. EUR) er imidlertid omfattet af disponible bevillinger under reserven til kriser i landbrugssektoren. Indtil videre er der tale om overslag, og den faktiske anvendelse af krisereserven vil blive vurderet efter godkendelsen af budgettet for 2015, på det tidspunkt hvor overførslerne fra reserven under artikel 05 03 10 til aktionsposterne under kapitel 05 02 er planlagt i overensstemmelse med proceduren i punkt 22 i IIA. Da de formålsbestemte indtægter, der forventes at være til rådighed under kapitel 05 02 (på 250 mio. EUR), er uændrede i forhold til BF 2015, falder de anmodede bevillinger en smule (- 3,7 mio. EUR) sammenlignet med BF 2015 i overensstemmelse med behovene, undtagen hasteforanstaltningerne.

De vigtigste ændringer beskrives kort nedenfor.

Hvad angår frugt og grøntsager, er det anslåede bevillingsbehov for producentorganisationernes driftsfonde (konto 05 02 08 03) højere (+ 161,5 mio. EUR) end anslået i BF 2015. Imidlertid er det kun en begrænset del af dette beløb (9,5 mio. EUR), der skyldes en ny vurdering af den faktiske anvendelse af foranstaltningerne og lettere reviderede tal i de nationale planer for 2013, 2014 og 2015, og tager også højde for den anslåede finansielle virkning af EU-budgettets eventuelle delvise dækning af den finansielle støtte, som visse medlemsstater yder i henhold til artikel 35 i forordning (EU) nr. 1308/2013.

Den største variation (+ 151,5 mio. EUR) svarer til den finansielle virkning af de midlertidige kriseforanstaltninger (tilbagekøb til gratis uddeling og andre bestemmelsessteder, undladt høst og foranstaltninger vedrørende grøn høst samt styrkede salgsfremstød for frugt og grøntsager), der blev gennemført af producentorganisationer oven i deres normale planer. Der forventes at skulle anmodes om et yderligere beløb på 172,9 mio. EUR til de samme kriseforanstaltninger gennemført af producenter, som ikke er medlemmer af anerkendte producentsammenslutninger, og der vil blive finansieret over konto 05 02 08 99. Et anslået beløb på 324,4 mio. EUR i bevillinger fra reserven til kriser i landbrugssektoren under 05 03 10 kan dog muligvis være til rådighed for at finansiere kriseforanstaltningerne i frugt- og grøntsagssektoren. Følgelig er de bevillinger, der anmodes om i ÆS 1/2015, faktisk meget lig dem i BF 2015, idet der tages hensyn til en mindre nedjustering (- 10 mio. EUR) for støtte til foreløbigt anerkendte producentsammenslutninger (konto 05 02 08 11) på grundlag af de seneste oplysninger om den foreløbige gennemførelse i 2014.

Bevillingerne til fremstødsforanstaltninger for landbrugsprodukter forhøjes med 3 mio. EUR på konto 05 02 10 01, hvilket afspejler den anslåede finansielle virkning for 2015 af en særlig forslagsindkaldelse, som Kommissionen iværksatte for at fremme omlægningen af eksporten efter lukningen af det russiske marked. Endelig foreslås en mindre ændring (- 99 000 EUR) på konto 05 02 10 02 for at sikre budgetneutralitet for den anmodede uddelegering af en del af salgsfremstødsforanstaltningerne for landbruget til CHAFEA, sammen med en reduktion i bevillingerne under udgiftsområde 5 (se afsnit 4.3 nedenfor).

Ændringerne i forbindelse med andre vegetabilske produkter/foranstaltninger (artikel 05 02 11) vedrører POSEI-programmerne (- 16,0 mio. EUR). Overslagene i BF 2015 over udnyttelsen af de ændrede lofter for POSEI-regionerne[9] er blevet ajourført, hvilket har medført en mindre yderligere forhøjelse af bevillingerne (+ 2,8 mio. EUR) til markedsstøtteforanstaltninger, som finansieres over konto 05 02 11 04. Dette mere end opvejes af et skift til POSEI-ordninger for direkte støtte, heraf 1 mio. EUR til Poseima over konto 05 03 02 50 og 17,8 mio. EUR til De Ægæiske Øer over konto 05 03 02 52.

Hvad angår mælk og mejeriprodukter, tager ÆS 1/2015 hensyn til de yderligere behov på 19,9 mio. EUR. Dette svarer til den anslåede finansielle virkning af de midlertidige hasteforanstaltninger (støtte til privat oplagring af smør, skummetmælkspulver og visse oste), som Kommissionen har truffet som reaktion på det russiske forbud mod import fra EU. Hvad angår frugt og grøntsager, er det meningen, at disse foranstaltninger skal dækkes af disponible bevillinger under reserven til kriser i landbrugssektoren, som efter vedtagelsen af budgettet for 2015 kan anmodes om at blive overført til konti under artikel 05 02 12 alt efter behov (konto 05 02 12 02, 05 02 12 04 og 05 02 12 99). De bevillinger, der anmodes om til artikel 05 02 12, forbliver således uændrede i forhold til BF 2015.

Der anmodes om, at bevillingerne til artikel 05 02 15 (svinekød, æg og fjerkrækød, biavl og andre animalske produkter) forhøjes med 8,8 mio. EUR som følge af det ændrede behov for ekstraordinære støtteforanstaltninger til æg- og fjerkræsektoren i Italien knyttet til et udbrud af fugleinfluenzaen mellem september 2013 og juni 2014[10].

05 03 ¾ Direkte støtte (bevillinger - 469,8 mio. EUR)

(mio. EUR, afrundede beløb i løbende priser)

Direkte støtte || Budgetforslag 2015 || Ændringsskrivelse nr. 1/2015 || Budgetforslag 2015 (inkl. ÆS 1/2015)

Efter finansiel disciplin (inklusive bevillinger til "Reserven til kriser i landbrugssektoren")

Behov || 42 158,4 || -4,8 || 42 153,6

- Anslåede formålsbestemte indtægter til rådighed i 2015 || 780,0 || +465,0 || 1 245,0

Anmodede bevillinger || 41 378,4 || -469,8 || 40 908,6

Sammenlignet med BF 2015 er de bevillinger, der anmodes om til kapitel 05 03, blevet nedjusteret med 469,8 mio. EUR. Denne ændring skyldes en kombination af noget lavere behov (- 4,8 mio. EUR) og en stigning i de formålsbestemte indtægter (+ 465 mio. EUR). De største forskelle svarer til overførslerne fra navnlig enkeltbetalingsordningen (SPS) og den generelle arealbetalingsordning (SAPS) til omfordelingsbetalingen (05 03 01 07), en stigning i bevillingerne til direkte støtte til POSEI efter overførsler fra markedsstøtteforanstaltninger i disse regioner og en reduktion for afkoblet og koblet særlig støtte i henhold til artikel 68 i forordning (EU) nr. 73/2009, hvilket afspejler ajourførte antagelser om gennemførelsen i 2015.

Med ÆS 1/2015 reduceres bevillingerne til SPS (konto 05 03 01 01) med 810 mio. EUR sammenlignet med BF 2015. Behovene under denne ordning (før finansiel disciplin) er reduceret med 345 mio. EUR. Dette svarer hovedsageligt til den overførsel, som nogle medlemsstater har foretaget til omfordelingsbetalingen (05 03 01 07). Desuden forhøjes de formålsbestemte indtægter til SPS med 465 mio. EUR.

Hvad angår SAPS (konto 05 03 01 02) anmodes der i ÆS 1/2015 om, at budgetbevillingerne reduceres med 92 mio. EUR, hvilket hovedsageligt svarer til overførslen til omfordelingsbetalingen (05 03 01 07). Bevillingerne til denne konto forhøjes med 440 mio. EUR i forhold til BF 2015, som indeholdt et promemoria (p.m.), da meddelelser fra medlemsstaterne til denne nye ordning ikke var til rådighed.

(mio. EUR, afrundede beløb i løbende priser)

(Udvalgt) Afkoblet direkte støtte[11] || Budgetforslag 2015 || Ændringsskrivelse nr. 1/2015 || Budgetforslag 2015 (inkl. ÆS 1/2015)

05 03 01 01 ¾ Enkeltbetalingsordning (SPS) || 29 152,0 || -810,0 || 28 342,0

05 03 01 02 ¾ Generel arealbetalingsordning (SAPS) || 7 898,0 || -92,0 || 7 806,0

05 03 01 07 ¾ Omfordelingsbetaling || p.m. || +440,0 || 440,0

I alt || 37 050,0 || -462,0 || 36 588,0

Der anmodes i ÆS 1/2015 om, at budgetbevillingerne til den særlige støtte i henhold til artikel 68 i forordning (EF) nr. 73/2009 forhøjes med 4 mio. EUR til afkoblet støtte (konto 05 03 01 05) og med 17 mio. EUR til koblet støtte (konto 05 03 02 44). Disse ændringer svarer hovedsageligt til tilpasninger i den forventede gennemførelsessats på grundlag af de seneste tal for 2014.

(mio. EUR, afrundede beløb i løbende priser)

Direkte støtte[12] || Budgetforslag 2015 || Ændringsskrivelse nr. 1/2015 || Budgetforslag 2015 (inkl. ÆS 1/2015)

05 03 01 05 ¾ Afkoblet støtte || 511,0 || -4,0 || 507,0

05 03 02 44 ¾ Koblet støtte || 1 447,0 || -17,0 || 1 430,0

I alt || 1 958,0 || -21,0 || 1 937,0

Der er visse yderligere ændringer i artiklerne under kapitel 05 03, men forskellene er relativt små. Den væsentligste ændring vedrører overførslen fra markedsforanstaltninger til direkte støtte i POSEI regionerne, navnlig for De Ægæiske Øer (konto 05 03 02 52).

(mio. EUR, afrundede beløb i løbende priser)

Direkte støtte[13] || Budgetforslag 2015 || Ændringsskrivelse nr. 1/2015 || Budgetforslag 2015 (inkl. ÆS 1/2015)

05 03 01 03 ¾ Særskilt sukkerbetaling || 282,0 || -4,0 || 278,0

05 03 02 50 ¾ POSEI – Den Europæiske Unions støtteprogrammer || 420,0 || +1,0 || 421,0

05 03 02 52 ¾ POSEI – Øerne i Det Ægæiske Hav || 0,2 || +17,8 || 18,0

05 03 02 99 ¾ Andet (direkte støtte) || 7,8 || -1,6 || 6,2

I alt || 710,0 || +13,2 || 723,2

05 07 Revision af landbrugsudgifter (bevillinger + 25,4 mio. EUR)

(mio. EUR, afrundede beløb i løbende priser)

Revision af landbrugsudgifter || Budgetforslag 2015 || Ændringsskrivelse nr. 1/2015 || Budgetforslag 2015 (inkl. ÆS 1/2015)

05 07 02 ¾ Bilæggelse af tvister || 61,9 || +25,4 || 87,3

I alt || 61,9 || +25,4 || 87,3

Bevillingerne til artikel 05 07 02 skal forhøjes med 25,4 mio. EUR for at dække de eventuelle refusioner af udligningsrenter i henhold til medlemsstatens nationale lovgivning efter Domstolens dom i sag C-113/10 - Jülich m. fl., hvorved Kommissionens forordninger om fastsættelse af produktionsafgifterne for sukker for produktionsårene 2002/03 til 2005/06 blev erklæret ugyldige.

2.3 Aftaler om bæredygtigt fiskeri

Som fastsat i punkt C i bilag II til den interinstitutionelle aftale (IIA) har Kommissionen set på de senest tilgængelige oplysninger om aftaler om bæredygtigt fiskeri. For at afspejle den seneste udvikling, dvs. den nylige indgåelse af aftaler med São Tomé og Príncipe, anmoder Kommissionen om at flytte 0,7 mio. EUR i forpligtelses- og betalingsbevillinger fra reserveartikel 40 02 41 til artikel 11 03 01 - Fastsættelse af en reguleringsramme for EU-fiskerfartøjers fiskeri i tredjelandsfarvande.

(mio. EUR, afrundede beløb i løbende priser)

Aftaler om bæredygtigt fiskeri || Budgetforslag 2015 || Ændringsskrivelse nr. 1/2015 || Budgetforslag 2015 (inkl. ÆS 1/2015)

Forpligtelser || Betalinger || Forpligtelser || Betalinger || Forpligtelser || Betalinger

Aktionspost (11 03 01) || 56,5 || 56,5 || +0,7 || +0,7 || 57,2 || 57,2

Reserve (40 02 41) || 88,5 || 88,5 || -0,7 || -0,7 || 87,8 || 87,8

I alt || 145,0 || 145,0 || 0,0 || 0,0 || 145,0 || 145,0

2.4 Ændringer af budgetanmærkninger

Anmærkningerne til følgende kapitler, artikler og konti er blevet ajourført:

Udgiftsområde || Forklaring

Udgifter

05 02 || Interventioner på landbrugsmarkeder || Tal for formålsbestemte indtægter

05 03 || Direkte støtte || Tal for formålsbestemte indtægter

11 03 01 || Aftaler om bæredygtigt fiskeri || Ændringer til budgetanmærkninger: tabel

Indtægter

6 7 0 1 || Regnskabsafslutning EGFL – Formålsbestemte indtægter || Tal for formålsbestemte indtægter

6 7 0 2 || Uregelmæssigheder under EGFL – formålsbestemte indtægter || Tal for formålsbestemte indtægter

6 7 0 3 || Tillægsafgift for mælkeproducenter – formålsbestemte indtægter || Tal for formålsbestemte indtægter

3 Omfordeling af betalingsbevillinger

3.1 Indledning: stram betalingssituation

Ved fremlæggelsen af budgetforslaget for 2015 understregede Kommissionen den generelt stramme situation vedrørende betalingsbevillinger på et tidspunkt, hvor niveauet af uindfriede forpligtelser for programmerne for 2007-2013 skal bringes ned på et ordentligt niveau, og der skal være tilstrækkelige betalingsbevillinger til rådighed for iværksættelsen af programmerne for 2014-2020. I BF 2015 anmodede Kommissionen om betalingsbevillinger op til FFR-loftet for betalinger i 2015, hvilket er 2 mia. EUR lavere end niveauet for det gennemførte budget i 2013. Kommissionen anførte, at den fortsat vil overvåge betalingssituationen nøje, og at den efter behov vil foreslå korrigerende foranstaltninger med henblik på at sikre, at den fuldt ud kan gennemføre de politikker, som den har fået ansvaret for.

Den fortsatte høje betalingsgennemførelse for alle politikområder i 2014 og de forventede uindfriede betalingsbehov ved udgangen af 2014 betyder, at de anslåede betalingsbehov i 2015 selv efter vedtagelsen af forslag til ændringsbudget ("FÆB") nr. 3/2014 som foreslået af Kommissionen rækker ud over Kommissionens forslag i BF 2015 for en række programmer. Derfor foreslår Kommissionen at omfordele 448,0 mio. EUR i betalingsbevillinger, som er blevet disponible efter revisionen af bevillingsbehovene for landbrugsudgifter, som beskrevet i afsnit 2 ovenfor. Derudover er et beløb på 0,47 mio. EUR disponibelt efter omdannelsen af AST-stillinger til AST/SC-stillinger i Kommissionens stillingsfortegnelse, jf. afsnit 5 nedenfor.

3.2 Foreslået omfordeling af betalingsbevillinger

Den omfordeling, der foreslås i denne ændringsskrivelse, sigter mod at forhøje betalingsbevillingerne for en række programmer/foranstaltninger, for hvilke betalingsgennemførelsen i 2014 peger på, at der er et behov for større betalingsbevillinger end dem, der blev anmodet om i FB 2015, selv efter den tidligere anmodede forhøjelse af betalingsbevillingerne i FÆB 3/2014 og den samlede overførsel (DEC 31/2014) er taget i betragtning.

Tabellen nedenfor giver en oversigt over den foreslåede omfordeling af betalingsbevillinger efter udgiftsområde og artikel.

I mio. EUR, afrundede beløb

Artikel || Betegnelse || Omfordeling af betalingsbevillingerne i ÆS 1/2015

Udgiftsområde 1a ||

Finansielle transaktioner og instrumenter || 5,5

01 04 51 || Afslutning af programmer på området små og mellemstore virksomheder (SMV'er) før 2014 || 5,5

Horisont 2020 || 75,0

09 04 51 || Afslutning af det syvende rammeprogram (2007-2013) || 57,0

15 03 01 01 || Marie Skłodowska-Curie-aktiviteter – Opnå, udvikle og overføre nye færdigheder, viden og innovation || 18,0

Told og Fiscalis || 9,0

14 02 51 || Afslutning af tidligere programmer på toldområdet || 6,5

14 03 51 || Afslutning af tidligere programmer på beskatningsområdet || 2,5

Bekæmpelse af svig || 1,5

24 02 01 || Forebyggelse og bekæmpelse af svig, korruption og alle andre ulovlige aktiviteter til skade for Den Europæiske Unions finansielle interesser || 1,5

Interoperabilitetsløsninger for europæiske offentlige myndigheder (ISA) || 4,0

26 03 01 01 || Interoperabilitetsløsninger for europæiske offentlige myndigheder || 4,0

Det europæiske genopretningsprogram for energiområdet (EEPR) || 145,0

32 02 52 || Afslutning af energiprojekter til støtte for den økonomiske genopretning || 145,0

Subtotal udgiftsområde 1a || 240,0

Udgiftsområde 2 ||

Life + || 35,0

07 02 51 || Afslutning af tidligere miljøprogrammer || 35,0

Den Europæiske Fiskerifond || 16,0

11 06 12 || Afslutning af Den Europæiske Fiskeri- fond (EFF) – konvergensmålet (2007-2013) || 16,0

Subtotal udgiftsområde 2 || 51,0

Udgiftsområde 3 ||

Et Kreativt Europa || 5,5

15 04 03 || Media-delprogram – Operere tværnationalt og internationalt samt fremme tværnational udbredelse og mobilitet || 5,5

Subtotal udgiftsområde 3 || 5,5

Udgiftsområde 4 ||

Det Europæiske Naboskabsinstrument (ENI) || 50,0

21 03 51 || Afslutning af aktioner på området om den europæiske naboskabspolitik og forbindelserne med Rusland (før 2014) || 50,0

Instrumentet for Udviklingssamarbejde (DCI) || 87,0

21 02 51 01 || Samarbejde med tredjelande inden for migration og asyl || 7,0

21 02 51 02 || Samarbejde med udviklingslande i Latinamerika || 13,0

21 02 51 03 || Samarbejde med udviklingslande i Asien, herunder Centralasien og Mellemøsten || 20,0

21 02 51 04 || Fødevaresikkerhed || 12,0

21 02 51 05 || Ikke-statslige udviklingsaktører || 5,0

21 02 51 06 || Miljø og bæredygtig forvaltning af naturressourcer, herunder energi || 5,0

21 02 51 07 || Menneskelig og social udvikling || 5,0

21 02 51 08 || Geografisk samarbejde med AVS-lande || 20,0

Det Europæiske Instrument for Demokrati og Menneskerettigheder (EIDHR) || 5,0

21 04 51 || Afslutning af Det Europæiske Instrument for Demokrati og Menneskerettigheder (før 2014) || 5,0

Instrumentet til fremme af stabilitet og fred || 10,0

19 02 01 || Indsats over for eksisterende eller begyndende krisesituationer || 10,0

Subtotal udgiftsområde 4 || 152,0

I alt || 448,5

Nedenstående afsnit indeholder begrundelser for de anmodede forhøjelser af betalingsbevillingerne for 2015 efter program og i faldende størrelsesorden:

Det europæiske genopretningsprogram for energiområdet (EEPR): 145 mio. EUR

Afslutningen af det europæiske genopretningsprogram for energiområdet (EEPR) sker hurtigere end forventet, og et væsentligt betalingsefterslæb, som ikke var blevet medregnet i Kommissionens forslag til BF 2015, vil derfor blive overført fra 2014 til 2015. For 2014 har Kommissionen allerede anmodet om en forhøjelse på 55 mio. EUR i FÆB 3/2014 og et yderligere beløb på 10 mio. EUR gennem den samlede overførsel. Samtidig er alle muligheder for interne overførsler inden for det energipolitiske område samt genanvendelse af formålsbestemte indtægter fra inddrivelser blevet udnyttet fuldt ud. Alligevel overstiger de betalinger, der forfalder ved årets udgang, de potentielle disponible midler med ca. 145 mio. EUR, og disse ubetalte regninger fra 2014 vil lægge en uforudset ekstra byrde på 2015-budgettet. Det skal bemærkes, at nogle af de forfaldne betalinger allerede trækker morarenter og andre nærmer sig betalingsfristen. Det anslås, at morarenterne ved udgangen af 2014 kan nå op på 1,2 mio. EUR.

Instrumentet for Udviklingssamarbejde (DCI): 87 mio. EUR

Det er nødvendigt at forhøje betalingsbevillingerne for de artikler, der vedrører afslutningen af de tematiske og regionale programmer for 2007-2013 under DCI, så det undgås, at gennemførelsen af projekter i 2015 bringes i fare. Ved udgangen af september 2014 lå gennemførelsen (afslutning af DCI før 2014, artikel 21 02 51) på 92 %, mens gennemførelsen fra samme dato i 2013 var på 64 %. Mange betalingsanmodninger, der modtages i slutningen af 2014, vil først blive betalt i 2015, hvilket lægger en yderligere byrde på 2015-budgettet. De nærmere begrundelser er som følger:

¾ Samarbejde med tredjelande inden for migration og asyl: Den forværrede situation i forhold til de fortsatte tragiske tab af menneskeliv i Middelhavet og de stigende migrationsstrømme til EU fra Nordafrika og Afrikas Horn har øget presset på EU’s evne til at opfylde indgåede kontrakter for de regionale beskyttelsesprogrammer med FN’s Højkommissariat for Flygtninge (UNHCR). Alle betalingsbevillingerne for 2014 var allerede anvendt i begyndelsen af september 2014. Det anslåede efterslæb, der skal fremføres til 2015 efter den anmodede forhøjelse i den samlede overførsel, er på 14,3 mio. EUR.

¾ Ikke-statslige udviklingsaktører: Civilsamfundsorganisationer er stærkt afhængige af EU-medfinansiering. Eventuel manglende finansiering vil bringe støtte til trængende i de fattigste lande i fare. Ved udgangen af 2014 er efterslæbet på 11,9 mio. EUR, efter den anmodede forhøjelse.

¾ Miljø og bæredygtig forvaltning af naturressourcer, herunder energi: Den anmodede forhøjelse giver mulighed for at udbetale forfinansiering vedrørende 2014-kontrakter, som skal betales i løbet af de sidste fire måneder af 2014, men for hvilke der mangler betalingsbevillinger i 2014. . Ved udgangen af 2014 er efterslæbet på 31,7 mio. EUR, efter den anmodede forhøjelse.

¾ Menneskelig og social udvikling: Beløbet er beregnet til at sikre betaling af EU’s bidrag til global vaccination og uddannelsesinitiativer, som f.eks. den globale fond til bekæmpelse af aids, tuberkulose og malaria, den globale alliance for vacciner og vaccination og det globale partnerskab for uddannelse. Betalinger til nogle af disse fonde (f.eks. den globale fond til bekæmpelse af aids, tuberkulose og malaria) vil blive udsat til 2015. . Ved udgangen af 2014 er efterslæbet på 6,2 mio. EUR, efter den anmodede forhøjelse.

¾ Fødevaresikkerhed: Det er nødvendigt med flere bevillinger til at betale for aftalte fødevaresikkerhedsprojekter, f.eks. i Myanmar og Nepal, samt for internationale landbrugsforskningsprojekter. Alle betalingsbevillingerne for 2014 var allerede anvendt i begyndelsen af september 2014. Ved udgangen af 2014 er efterslæbet på 67,6 mio. EUR, efter den anmodede forhøjelse.

¾ Samarbejde med udviklingslande i Latinamerika: Alle betalingsbevillingerne for 2014 var allerede anvendt i begyndelsen af september 2014. Det anslåede efterslæb, der skal fremføres til 2015 efter den anmodede forhøjelse i den samlede overførsel, er på 68,8 mio. EUR. De pågældende programmer er især rettet mod fattigdomsbekæmpelse og socialt følsomme politikker, især narkotikabekæmpelse.

¾ Samarbejde med udviklingslande i Asien, herunder Centralasien og Mellemøsten: Udviklingslande i Asien såsom Cambodja, Pakistan, Filippinerne, Nepal, Vietnam og Tadsjikistan modtager EU-bistand i form af direkte budgetstøtte, hvis forudsigelighed er en afgørende faktor. At undlade at betale eller at forsinke betalinger ville bringe ngo'er og internationale organisationer i finansielle vanskeligheder, ligesom det ville få politiske konsekvenser for EU's omdømme. Alle betalingsbevillingerne for 2014 var allerede anvendt i begyndelsen af september 2014. Ved udgangen af 2014 er efterslæbet på 158,3 mio. EUR, efter den anmodede forhøjelse.

¾ Geografisk samarbejde med AVS-lande: Der er behov for flere bevillinger til EU's program for sukkerstøtte for at undgå afbrydelse af igangværende kontrakter om vejistandsættelse, forskningsaktiviteter i nye sorter og af endelig betaling af leverancer. Alle betalingsbevillingerne for 2014 var allerede anvendt i begyndelsen af september 2014. Ved udgangen af 2014 er efterslæbet på 162,4 mio. EUR, efter den anmodede forhøjelse.

Horisont 2020: 75 mio. EUR

Den anmodede forhøjelse til de nye Marie Curie-aktiviteter omfatter 18 mio. EUR i betalingsbevillinger vedrørende undertegnelsen af tilskudsaftaler fra 2014-indkaldelser, der var nødt til at blive udskudt til 2015 på grund af manglende betalingsbevillinger i 2014, og som derfor lægger en yderligere byrde på 2015-budgettet. De forfinansierede projekter vil fokusere på mobilitet, uddannelse og karriereudvikling for forskere, herunder stipendiater.

For så vidt angår afslutningen af det syvende rammeprogram for forskning (artikel 09 04 51), er fakturaer på 36 mio. EUR på nuværende tidspunkt blevet pålagt morarenter. Som følge af manglende betalingsbevillinger betales udestående fakturaer selektivt med hovedvægt på projekter med finansielt mere sårbare deltagere (navnlig SMV’er). Denne situation skader de europæiske institutioners omdømme, og en fortsættelse af denne situation i 2015 bør undgås.

Det Europæiske Naboskabsinstrument (ENI): 50 mio. EUR

Niveauet af uindfriede forpligtelser fra ENI som helhed er på nuværende tidspunkt 6,8 mia. EUR. Det anslåede betalingsefterslæb, der skal fremføres til 2015, efter den anmodede forhøjelse i FÆB 3/2014 og den samlede overførsel, er på 268 mio. EUR. Det er afgørende at forhøje betalingsbevillingerne for 2015 for at opretholde de politiske forpligtelser, som EU har indgået, såsom støtte til syriske flygtninge, EU-forpligtelser over for Palæstina, og de politisk meget vigtige støtteprogrammer til Georgien, Moldova og Ukraine i forbindelse med disse landes associeringsaftaler med EU. Enhver mangel på EU-støtte til overgangs- og stabiliseringsprocessen vil navnlig for Ukraines vedkommende kunne bringe gennemførelsen af vigtige reformstrategier, som er af afgørende betydning for en inklusiv udvikling af landet, i fare.

Life+: 35 mio. EUR

Til trods for forhøjelser af betalingsbevillingerne i 2014 forventes ca. 170 betalinger til afslutningen af Life+-programmet stadig at være under behandling i de kommende måneder, hvoraf mange risikerer at blive pålagt morarenter, og skal således betales i begyndelsen af 2015. Alle muligheder for omfordeling inden for kapitlet er udtømt. De supplerende bevillinger, der anmodes om for 2015, tilsigter at håndtere efterslæbet ved udgangen af 2014 og vil kunne dække de mest presserende retlige forpligtelser.

Den Europæiske Fiskerifond: 16 mio. EUR

De disponible bevillinger for 2014 (herunder den forhøjelse, der blev anmodet om i FÆB 3/2014) gør det kun muligt at dække de betalingsanmodninger, der er modtaget indtil midten af september 2014. De betalingsanmodninger, der er modtaget i sidste kvartal af 2014, skal derfor dækkes over budgettet for 2015. Historisk analyse viser imidlertid, at ca. 90 % af betalingsanmodningerne for 2014 forventes at blive modtaget i årets sidste kvartal. Den anmodede forhøjelse for 2015 sigter mod at reducere de forventede store efterslæb ved udgangen af 2014, som er forholdsvis større end for andre europæiske struktur- og investeringsfonde.

Instrumentet, der bidrager til stabilitet og fred (IcSP): 10 mio. EUR

Med et oprindeligt budget på 204 mio. EUR i forpligtelsesbevillinger og kun 18 mio. EUR i betalingsbevillinger har artiklen Indsats over for eksisterende eller begyndende krisesituationer en alvorlig mangel på betalingsbevillinger i 2014. På grund af manglende betalinger har Kommissionen forsinket iværksættelsen af nye foranstaltninger, med undtagelse af de mest presserende og kritiske (Ukraine, Den Centralafrikanske Republik). Det er afgørende at forhøje betalingsbevillingerne for 2015 for at give Kommissionen mulighed for at gennemføre de forpligtelsesbevillinger, der blev anmodet i BF 2015 (222,6 mio. EUR). I modsat fald vil interventioner skulle nedjusteres, hvilket mindsker EU’s evne til at gribe hurtigt ind i krisesituationer i hele verden.

Told og Fiscalis: 9 mio. EUR

Der er behov for et højere niveau for betalingsbevillinger end oprindeligt anmodet om i BF 2015 til at opfylde allerede indgåede kontrakter og at undgå at skulle betale morarenter for afslutningen af Told- og Fiscalis-programmerne. Betalingsgennemførelsen i 2014 var højere end forventet, og manglende bevillinger i 2015 synes uundgåelige. Enhver mangel på betalinger kan skade driften af disse vigtige aktiviteter (især it-kontrakter) og presserende transaktioner for de økonomiske aktører og de nationale administrationer. Kommissionen forvalter ca. 45 it-systemer på told- og skatteområdet gennem en større udlicitering til it-virksomheder, der har ca. 450 ansatte, som sørger for en gnidningsløs drift og sikrer en høj tilgængelighedsgrad.

Et Kreativt Europa: 5,5 mio. EUR

Den anmodede forhøjelse er nødvendig for at give Media-programmets operatører forfinansiering, uden hvilken deres driftskapacitet ville blive alvorlig berørt.

Finansielle transaktioner og instrumenter: 5,5 mio. EUR

Den anmodede forhøjelse for gennemførelsen af Cosme-programmet (artikel 01 04 51) vil være målrettet mod faciliteten for hurtigtvoksende og innovative SMV'er (venturekapitalinstrumenter og SMV-garantifaciliteten), der forvaltes af Den Europæiske Investeringsfond (EIF). Kommissionen er ansvarlig for de forpligtelser, der er undertegnet af EIF og de finansielle formidlere på dets vegne, og har pligt til at sørge for, at der er tilstrækkelig likviditet på forvaltningskontoen hos EIF. Forhøjelsen for 2015 er baseret på det betydelige fald i likviditetssaldoen på forvaltningskontoen på grund af udnyttede kreditmuligheder betalt af EIF til finansielle formidlere mellem januar og juli 2014 og på det opjusterede overslag på 48 mio. EUR, som for nylig er modtaget fra EIF. De betalingsbevillinger, der blev anmodet om i BF 2015, er ikke tilstrækkelige til at dække de kommende pengestrømme fra forvaltningskontiene, kombineret med nødvendigheden af at opretholde minimale saldi.

Det Europæiske Instrument for Demokrati og Menneskerettigheder (EIDHR): 5 mio. EUR

Alle 2014-betalingsbevillinger forventes at være opbrugt i oktober 2014, og det anslåede efterslæb, der skal fremføres til 2015, efter den anmodede forhøjelse i den samlede overførsel, beløber sig til 10,3 mio. EUR. Over 1 500 igangværende kontrakter finansieres på nuværende tidspunkt af EIDHR, hvoraf langt størstedelen er tilskudsaftaler, der forvaltes lokalt af EU-delegationer, og hvor støttemodtagerne er ngo’er og personer, som overvejende arbejder under undertrykkende regimer og med begrænset adgang til andre finansieringskilder. For at undgå en situation, hvor Kommissionen vil skulle holde tilbage med forpligtelser under EIDHR på grund af mangelende betalinger, er det nødvendigt med en forhøjelse i 2015.

Interoperabilitetsløsninger for europæiske offentlige myndigheder (ISA): 4 mio. EUR

Den anmodede forhøjelse for 2015 vil gøre det muligt for Kommissionen at opfylde sine juridiske forpligtelser og undgå morarenter. Behovet for betalingsbevillinger til ISA-programmet i 2015 anslås i øjeblikket til ca. 25 mio. EUR under hensyntagen til allerede indgåede kontrakter. Niveauet for betalingsbevillinger bør derfor forhøjes, samtidig med at der fastholdes en forsigtig tilgang: Det styrkede betalingsniveau i 2015 ville stadig ligge under niveauet for 2014.

Bekæmpelse af svig: 1,5 mio. EUR

Gennemførelsen af "Hercule III"-programmet fremskyndes efter en vellykket indkaldelse af forslag, og en forhøjelse af betalingsbevillingerne for 2015 er derfor nødvendig. Dette lille program har begrænsede muligheder for intern omfordeling og står allerede over for betalingsmangel i 2014.

4 Uddelegering af gennemførelsesopgaver til forvaltningsorganer

4.1 Indledning: Uddelegeringspakke for efteråret 2013

I ændringsskrivelse nr. 2/2014[14] forelagde Kommissionen sine forslag til at gøre mere brug af de eksisterende seks forvaltningsorganer til at gennemføre visse dele af udgiftsprogrammerne for 2014-2020. Disse forslag var baseret på en grundig cost-benefit-analyse, som blev videreudviklet af Kommissionen for at sikre overordnet budgetneutralitet for den foreslåede uddelegering af opgaver til forvaltningsorganerne. Der blev nået til enighed om Kommissionens forslag til en uddelegeringspakke, herunder de dertil knyttede virkninger for budgettet og de menneskelige ressourcer, i november 2013.

To specifikke forslag til uddelegering skulle have været omfattet af uddelegeringspakken som foreslået i oktober 2013. På daværende tidspunkt var det nye retsgrundlag for salgsfremstødsforanstaltninger for landbruget imidlertid endnu ikke vedtaget, mens den aftale af juli 2013 om det nye retsgrundlag for Horisont 2020, der skulle omfatte en ny pilotordning for "den hurtige vej til innovation", kom for sent til at blive medtaget i uddelegeringspakken.

Kommissionen foreslår nu at medtage virkningerne for budgettet og de menneskelige ressourcer ved den planlagte uddelegering af disse to foranstaltninger i ændringsskrivelsen til BF 2015, jf. nedenfor.

4.2 Pilotordningen "Den hurtige vej til innovation"

Ved vedtagelsen af de nye mandater for forvaltningsorganerne i december 2013 gav Kommissionen allerede udtryk for, at den havde til hensigt at uddelegere gennemførelsen af pilotordningen "Den hurtige vej til innovation" (Fast Track to Innovation) til Forvaltningsorganet for Små og Mellemstore Virksomheder (EASME). Den toårige pilotordning forventes at blive uddelegeret fra 2015 med et driftsbudget på 200 mio. EUR jævnt fordelt over 2015 og 2016. Bidrag til ordningen "den hurtige vej til innovation" vil blive omfordelt fra aktionsbevillinger, der var afsat til Lederskab inden for støtte- og industriteknologi (LEIT) og de syv samfundsmæssige udfordringer i Horisont 2020, som oprindeligt skulle have været gennemført både i Kommissionen og i forvaltningsorganerne.

Som krævet i henhold til Rådets forordning (EF) nr. 58/2003[15] er der foretaget en cost-benefit-analyse for at sammenligne uddelegeringsscenariet (dvs. gennemført af EASME) med intern forvaltning (dvs. inden for Kommissionen). Gennemførelsen af ordningen "den hurtige vej til innovation" indebærer yderligere evalueringsstøtte fra Forvaltningsorganet for Forskning (REA), som er ens for begge scenarier. Ifølge analysen giver uddelegeringen til EASME bedre resultater, såvel kvalitativt som kvantitativt, sammenlignet med intern forvaltning[16].

Virkningen for de menneskelige og finansielle ressourcer af den foreslåede uddelegering af pilotordningen "den hurtige vej til innovation" til EASME forventes at kunne dækkes ved hjælp af omfordeling. Dette indebærer:

¾ Angående menneskelige ressourcer: En ændring af EASME's stillingsfortegnelse om yderligere 1 stilling i stillingsfortegnelsen (AD 7) til en udstationeret tjenestemand fra Kommissionen, hvilket ud fra et budgetmæssigt synspunkt opvejes af 1 indefrossen stilling i Kommissionens stillingsfortegnelse såvel som en nettooverførsel af kontraktansatte (4 i fuldtidsækvivalenter) fra Kommissionen og Forvaltningsorganet for Innovation og Netværk (INEA) til EASME.

¾ Angående finansielle ressourcer: En samlet stigning i EU-bidragene til EASME's driftsomkostninger, hvilket beløber sig til 410 813 EUR, der foreslås finansieret af en tilsvarende reduktion af bevillinger til udgifter til ansatte og administrativ støtte i Kommissionen og INEA.

¾ Angående aktionsbevillinger: Endelig foreslås det, at der føjes en mindre nettoopsparing fra den foreslåede uddelegering af pilotordningen "den hurtige vej til innovation", svarende til 1 291 EUR, til Horisont 2020's driftsudgifter på konto 08 02 03 01 "Forbedring af sundhed og velvære gennem hele livet".

4.3 Salgsfremstødsforanstaltninger for landbruget

Uddelegeringen af salgsfremstødsforanstaltninger for landbruget til Forvaltningsorganet for Forbrugere, Sundhed og Fødevarer (CHAFEA) fra og med 2015 blev allerede nævnt i uddelegeringspakken for 2014-2020-programmerne til forvaltningsorganer, og den var omfattet af cost-benefit-analysen, der blev foretaget i 2013. På grund af den sene vedtagelse af retsgrundlaget kunne de budgetmæssige virkninger ikke medtages i BF 2015. Det foreslås nu, at der oprettes en ny konto (05 01 06 01 "Forvaltningsorganet for Forbrugere, Sundhed og Fødevarer ¾ Bidrag fra program for salgsfremstød i landbruget"), og at organets stillingsfortegnelse tilpasses.

For at være fuldt operationel fra begyndelsen af 2016, hvor uddelegeringen af aktionsbevillingerne er planlagt, vil en tjenestemand fra Kommissionen som tidligere forudset blive udsendt til CHAFEA i løbet af 2015 for at forberede en forsvarlig gennemførelse af det nye program (udarbejdelse af procedurer, strukturer, den første forslagsindkaldelse, tilsyn med oprettelsen af it-systemerne osv.). Denne udstationering foreslås indarbejdet i budgettet for 2015 ved at tilføje 1 stilling i stillingsfortegnelsen (AD 11) til udstationering af en tjenestemand fra Kommissionen i CHAFEA’s stillingsfortegnelse, hvilket ud fra et budgetmæssigt synspunkt opvejes af 1 indefrossen stilling i Kommissionens stillingsfortegnelse. Udgifterne forbundet med lønninger er beregnet på seksmånedersbasis, da stillingen vil blive besat i løbet af 2015. Budgetneutraliteten sikres yderligere ved at tilpasse aktionsbevillingerne for programmet for salgsfremstød i landbruget med 99 000 EUR for at sikre, at det gennemføres korrekt.

4.4 Samlede virkninger for budgettet og de menneskelige ressourcer

Fuldstændige oplysninger om virkningerne af den foreslåede mandatudvidelse på administrationsbevillingerne og ansatte i Kommissionen, INEA, EASME og CHAFEA findes i budgetbilaget.

De samlede virkninger for budgettet og de menneskelige ressourcer af den supplerende uddelegering af gennemførelsesopgaver til forvaltningsorganer som foreslået i denne ændringsskrivelse til BF 2015, navnlig de to supplerende indefrosne stillinger i Kommissionens stillingsfortegnelse, skal også ses i forbindelse med BF 2015 selv, hvori Kommissionen foreslog at reducere sine egne antal stillinger i stillingsfortegnelsen med 13 yderligere stillinger ud over referencemålet på 1 % pr. år, hvorved opfyldelsen af målet om en nedbringelse af personalet med 5 % over fem år fremskyndes.

5 Omdannelse af stillinger i stillingsfortegnelsen

5.1 Kommissionen

I forlængelse af ændringen af vedtægten for tjenestemænd og ansættelsesvilkårene for de øvrige ansatte (i det følgende benævnt "personalevedtægten")[17], som trådte i kraft den 1. januar 2014, blev der oprettet en ny ansættelsesgruppe for sekretærer og kontorpersonale (AST/SC) ud over de eksisterende ansættelsesgrupper for administratorer (AD) og assistenter (AST), der afspejles i stillingsfortegnelserne i budgettet for 2014.

På tidspunktet for oprettelsen påpegede Kommissionen i ændringsskrivelse nr. 2/2014[18], at den nye struktur ville blive udfyldt progressivt fra 2014 i afventning af et pålideligt skøn over det påkrævede antal AST/SC-stillinger. Efterfølgende foreslog Kommissionen i FÆB 3/2014[19] at tilpasse stillingsfortegnelserne for Kommissionen, Kontorerne, Regionsudvalget og Den Europæiske Tilsynsførende for Databeskyttelse for at give mulighed for at omdanne i alt 94 AST-stillinger til AST/SC-stillinger.

Derudover meddelte Kommissionen Europa-Parlamentet og Rådet tidligt i oktober 2014, at den agter at ændre sin stillingsfortegnelse for 2014 i overensstemmelse med den procedure, der er fastsat i finansforordningens[20] artikel 50 med henblik på at muliggøre oprettelsen af den nye Kommissions kabinetter, der er planlagt til november 2014. I denne ændringsskrivelse foreslår Kommissionen at ændre sin stillingsfortegnelse for 2015 i overensstemmelse hermed:

Stillingsfortegnelse || Antal stillinger || Tidligere ansættelsesgruppe || Ny ansættelsesgruppe

Kommissionens administration – midlertidige stillinger || 26 || AST 5 || AST/SC 4

Kommissionens administration – midlertidige stillinger || 10 || AST 4 || AST/SC 4

Kommissionens administration – midlertidige stillinger || 9 || AST 3 || AST/SC 4

Kommissionens administration – faste stillinger || 45 || AST 3 || AST/SC 4

Kommissionen i alt || 90 || AST || AST/SC

Den samlede besparelse, der følger af de anmodede omdannelser, anslås til 0,47 mio. EUR, hvilket reducerer de tilhørende administrative udgifter under udgiftsområde 5 tilsvarende. De pågældende betalingsbevillinger vil kunne omfordeles, mens de tilhørende forpligtelsesbevillinger reduceres i Kommissionens sektion af budgettet.

5.2 Det Europæiske Miljøagentur

Der anmodes om en teknisk revision af stillingsfortegnelsen for Det Europæiske Miljøagentur (EEA) for 2015 med henblik på at strømline fordelingen mellem AD- og AST-stillinger i stillingsfortegnelsen med det personale, der reelt er til rådighed i agenturet. Det samlede antal stillinger i stillingsfortegnelsen, der blev anmodet om i budgetforslaget for 2015 forbliver uændret, og dette har ingen virkninger for budgettet for så vidt angår de bevillinger, der er anmodet om for 2015.

5.3 Den Europæiske Ombudsmand

I BF 2015 foreslog Den Europæiske Ombudsmand en ændring af en midlertidig stilling til en fast stilling på AD 10. Nu hvor Ombudsmanden har fået større klarhed over den reelle ansættelse, foreslås det dog, at den midlertidige stilling omdannes til en fast stilling på AD 7 i stedet for AD 10 som tidligere planlagt. Det samlede antal stillinger i stillingsfortegnelsen, der blev anmodet om i budgetforslaget for 2015 forbliver uændret, og dette har ingen virkninger for budgettet for så vidt angår de bevillinger, der er anmodet om for 2015.

6 Konklusion

Denne ændringsskrivelse nr. 1/2015 er Kommissionens opdatering af budgetforslaget for 2015 inden starten af budgetforliget. Europa-Parlamentet og Rådet forventes at tage hensyn til de reviderede skøn i forhandlingerne om budgettet for 2015 inden for de frister, som er fastlagt i traktaten.

7 Oversigtstabel efter udgiftsområde i den flerårige finansielle ramme

Udgiftsområde || Budgetforslag 2015 || Ændringsskrivelse nr. 1/2015 || Budgetforslag 2015 (inkl. ÆS 1/2015) ||

FB || BB || FB || BB || FB || BB ||

1. || Intelligent og inklusiv vækst || 66 674 151 686 || 67 184 519 713 || 0 || 240 008 427 || 66 674 151 686 || 67 424 528 140 ||

heraf under fleksibilitetsinstrumentet || 79 785 595 || || || || 79 785 595 || ||

Loft || 66 813 000 000 || || || || 66 813 000 000 || ||

Margen || 218 633 909 || || || || 218 633 909 || ||

1a || Konkurrenceevne for vækst og beskæftigelse || 17 447 366 091 || 15 582 589 555 || 0 || 240 008 427 || 17 447 366 091 || 15 822 597 982 ||

Loft || 17 666 000 000 || || || || 17 666 000 000 || ||

Margen || 218 633 909 || || || || 218 633 909 || ||

1b || Økonomisk, social og territorial samhørighed || 49 226 785 595 || 51 601 930 158 || 0 || 0 || 49 226 785 595 || 51 601 930 158 ||

heraf under fleksibilitetsinstrumentet || 79 785 595 || || || || 79 785 595 || ||

Loft || 49 147 000 000 || || || || 49 147 000 000 || ||

Margen || 0 || || || || 0 || ||

2. || Bæredygtig vækst: naturressourcer || 59 253 722 357 || 56 907 254 933 || -447 972 427 || -396 972 427 || 58 805 749 930 || 56 510 282 506 ||

Loft || 59 599 000 000 || || || || 59 599 000 000 || ||

Margen || 345 277 643 || || || || 793 250 070 || ||

heraf: Den Europæiske Garantifond for Landbruget (EGFL) — markedsrelaterede udgifter og direkte betalinger || 43 903 753 189 || 43 896 984 216 || -447 972 427 || -447 972 427 || 43 455 780 762 || 43 449 011 789 ||

Delloft || 44 313 000 000 || || || || 44 313 000 000 || ||

Nettooverførsel mellem EGFL og ELFUL || 123 215 000 || || || || 123 215 000 || ||

Margen || 286 031 811 || || || || 734 004 238 || ||

3. || Sikkerhed og unionsborgerskab || 2 130 721 538 || 1 881 169 907 || 0 || 5 500 000 || 2 130 721 538 || 1 886 669 907 ||

Loft || 2 246 000 000 || || || || 2 246 000 000 || ||

Margen || 115 278 462 || || || || 115 278 462 || ||

4. || Et globalt Europa || 8 413 097 321 || 7 326 986 134 || 0 || 152 000 000 || 8 413 097 321 || 7 478 986 134 ||

Loft || 8 749 000 000 || || || || 8 749 000 000 || ||

Margen || 335 902 679 || || || || 335 902 679 || ||

5. || Administration || 8 612 224 908 || 8 612 384 908 || -536 000 || -536 000 || 8 611 688 908 || 8 611 848 908 ||

Loft || 9 076 000 000 || || || || 9 076 000 000 || ||

Margen || 463 775 092 || || || || 464 311 092 || ||

heraf: institutionernes administrative udgifter || 6 893 144 508 || 6 893 304 508 || 0 || 0 || 6 893 399 508 || 6 893 559 508 ||

Delloft || 7 351 000 000 || || || || 7 351 000 000 || ||

Margen || 457 855 492 || || || || 457 600 492 || ||

6. || Kompensationer || p.m. || p.m. || 0 || 0 || p.m. || p.m. ||

Loft || 0 || || || || 0 || ||

Margen || 0 || || || || 0 || ||

I alt || 145 083 917 810 || 141 912 315 595 || -448 508 427 || 0 || 144 635 409 383 || 141 912 315 595 ||

heraf under fleksibilitetsinstrumentet || 79 785 595 || 11 315 595 || || || 79 785 595 || 11 315 595 ||

Loft || 146 483 000 000 || 141 901 000 000 || || || 146 483 000 000 || 141 901 000 000 ||

Margen || 1 478 867 785 || 0 || || || 1 927 376 212 || 0 ||

|| Særlige instrumenter || 515 365 000 || 225 000 000 || 0 || 0 || 515 365 000 || 225 000 000 ||

Samlet total || 145 599 282 810 || 142 137 315 595 || -448 508 427 || 0 || 145 150 774 383 || 142 137 315 595 ||

[1] EUT L 298 af 26.10.2012, s. 1.

[2] COM(2014) 300.

[3] Under den flerårige finansielle ramme for 2014-2020 er det oprindelige EGFL-delloft for 2015 på 44 368 mio. EUR. Når der er taget højde for et nettobeløb på 178,2 mio. EUR, der skal overføres til udvikling af landdistrikter, og som allerede er indarbejdet i BF 2015, er nettobeløbet, der er til rådighed for EGFL ("nettodelloft"), på 44 189,8 mio. EUR. EGFL’s behov i 2015 vurderes på baggrund af dette EGFL-"nettodelloft".

[4] EUT C 373 af 20.12.2013.

[5] Kommissionens delegerede forordning (EU) nr. 913/2014 af 21. august 2014, Kommissionens delegerede forordning (EU) nr. 932/2014 af 29. august 2014 og Kommissionens delegerede forordning (EU) nr. 1031/2014 af 29. september 2014.

[6] Kommissionens gennemførelsesforordning (EU) nr. 947/2014 af 4. september 2014 og (EU) nr. 948/2014 af 4. september 2014 og Kommissionens delegerede forordning (EU) nr. 949/2014 af 4. september 2014 og (EU) nr. 950/2014 af 4. september 2014.

[7] Det nøjagtige beløb er 874 651 513 EUR og omfatter 424,5 mio. EUR fra reserven til kriser i landbrugssektoren for 2014, der i sidste ende ikke vil blive taget i brug, eftersom de finansielle konsekvenser af de midlertidige kriseforanstaltninger truffet i anden halvdel af 2014 udelukkende får indvirkning på budgettet for 2015. Beløbet vil blive fremført fra 2014-budgettet til 2015-budgettet under artikel 05 03 09, der foreslås oprettet for 2014 i forslag til ændringsbudget ("FÆB") nr. 4/2014 i overensstemmelse med kontoplanen i budgetforslaget for 2015. Tilbagebetalingen til landbrugerne finder sted i begyndelsen af 2015 sammen med de første betalinger af direkte støtte på 2015-budgettet.

[8] Tilpasningssatsen for finansiel disciplin er fastlagt i Kommissionens gennemførelsesforordning (EU) nr. 879/2014 af 12. august 2014 om fastlæggelse af en tilpasningssats for direkte betalinger som fastsat i forordning (EF) nr. 73/2009 for så vidt angår kalenderåret 2014. ÆS 1/2015 ændrer lidt på denne sats på grund af virkningen af de beløb, der er tildelt de forskellige ordninger for direkte støtte.

[9] Europa-Parlamentets og Rådets forordning (EU) nr. 228/2013 af 13. marts 2013 om særlige foranstaltninger på landbrugsområdet i Unionens fjernområder og om ophævelse af Rådets forordning (EF) nr. 247/2006.

[10] Kommissionens gennemførelsesafgørelse nr. 1071/2014 af 10. oktober 2014.

[11] Bevillinger efter finansiel disciplin.

[12] Bevillinger efter finansiel disciplin.

[13] Efter finansiel disciplin.

[14] COM(2013) 719 af 16.10.2013.

[15] Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (EFT L 11 af 16.1.2003, s. 1).

[16] En fuldstændig og detaljeret redegørelse for metoden og de underliggende antagelser findes i cost-benefit-analysen.

[17] EUT L 287 af 29.10.2013.

[18] COM(2013) 719 af 16.10.2013.

[19] COM(2014) 329 af 28.5.2014.

[20] EUT L 298 af 26.10.2012, s. 1.